Իսկ ինչ վերաբերում է Էդմոն Մարուքյան-Նիկոլ Փաշինյան գաղափարական բանավեճին, ապա դա «Ելք» խմբակցության խնդիրն է, ՀՀԿ-ն դա մեկնաբանելու անհրաժեշտություն չի տեսնում: Այստեղ ես չեմ ուզում մտնել մատի ու մատանու արանքը: Դաշինքը 3 տարբեր կուսակցություններից է կազմված, և ամեն մեկն էլ ունի իր կարծիքը՝ անկախ Փաշինյանի և Մարուքյանի գնահատականներից: Մենք մեր կարծիքն ասել ենք՝ դա կեղծ, արհեստական քաղաքական օրակարգ է: Իսկ թե «Ելքում» ով ինչպես է մտածում, փորձում պայքարել իշխանության հասնելու համար, դրանք բացառապես իրենց ներդաշինքային խնդիրներն են: